La Unió Musical d'Alaquàs commemora el 65 Aniversari amb un concert en el que participaran les principals seccions de la societat
20/11/2015

# La Unió Musical d'Alaquàs commemora el 65 Aniversari amb un concert en el que participaran les principals seccions de la societat

*   20/11/2015
*   [Imprimir](#)
*   Compartir
*    https://www.alaquas.org/documento.asp?id\_do=15194

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F15194%2F0&title=Ajuntament%20d%27Alaqu%C3%A0s.%20Premsa.La%20Uni%C3%B3%20Musical%20d%27Alaqu%C3%A0s%20commemora%20el%2065%20Aniversari%20amb%20un%20concert%20en%20el%20que%20participaran%20les%20principals%20seccions%20de%20la%20societat)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/15194/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2015/2/15194/2011201520141213_225320_Form_4.jpg)](https://www.alaquas.org/ficheros/documentos/2015/2/15194/2011201520141213_225320_Form_10.jpg "<a href='https://www.alaquas.org/ficheros/documentos/2015/2/15194/2011201520141213_225320_Form_10.jpg' target=_blank><i class='fa fa-external-link' aria-hidden='true'></i>.La Unió Musical d'Alaquàs commemora el 65 Aniversari amb un concert en el que participaran les principals seccions de la societat</a>")

El concert, que se celebrarà el dissabte 21 de novembre a l'Auditori Nou, forma part de la programació organitzada per l'Ajuntament d'Alaquàs amb motiu del Cicle de Concerts de Tardor

La Unió Musical d’Alaquàs celebrarà el dissabte 21 de novembre el 65 aniversari amb un concert en el que participaran les diferents seccions que composen aqueta societat i que creix cada any i projecte a projecte. Aquest concert coincideix a més amb la festivitat de Santa Cecília.

El concert començarà a les 19 hores amb els alumnes del Centre Professional de Música, guanyadors de la VI edició del concurs per a Joves Intèrprets. A continuació actuarà la Nova Coral, el Grup l'Olivar i per a finalitzar la Banda Simfònica de la UMA, que realitzarà l'estrena d'una obra expressament composada per a la commemoració del 65é Aniversari de la Unió Musical d'Alaquàs. El seu compositor ha estat José Salvador González Moreno.

En finalitzar el concert, el Premi Euterpe a la Investigació, Desenvolupament i Innovació per el projecte "Tenin una cadira per a tú" de la Unió Musical d'Alaquàs, atorgat per la FSMCV el passat 17 d'octubre a la XVI Gala dels premis Euterpe 2015, a Benicàssim,  serà incorporat al "Racó de la UMA" lloc que va ser inaugurat l'any passat i que recopila tots els èxits així com la història de la UMA. L’acte compatarà amb la presència de l’Alcaldessa d’Alaquàs, Elvira García Campos i el Director de la UMA, Eleuterio Fernández.  
  
Per a continuar amb la celebració del 65é Aniversari, a les 22 hores tindrà lloc el tradicional sopar faixat de la societat.

**Concerts de Tardor Alaquàs**

Aquest concert forma part dels Concerts de Tardor organitzats per l’Ajuntament d’Alaquàs des de 1995 amb motiu de la celebració del 9 d'Octubre. Una activitat extraordinària, que pretenia donar un caràcter especial a una data representativa de la Comunitat Valenciana.

Una vegada valorat l'èxit d'aquest primer cicle, es va decidir continuar amb la programació en anys successius, fonamentats en la qualitat, continuïtat i representativitat dels concerts realitzats.

Des de la celebració del primer certamen, els Concerts de Tardor s'han convertit en part fonamental de l'eix de programació musical a Alaquàs.En primer lloc, s’emmarquen dins dels actes de celebració del 9 d’Octubre i, en segon lloc són punt de partida de les activitats culturals de tardor i hivern. Els Concerts de Tardor és un programa amb identitat pròpia.

Enguany celebrem la 21a edició, una edició especial ja que és la primera que es realitza després de la declaració d'Alaquàs com a Ciutat de la Música. En aquest sentit, Alaquàs com a ciutat, es projecta cap al futur, fent de la música l'eix sobre el qual es construeix la vida cultural i social del nostre municipi. 

I un reflex d'aquesta realitat és l'acte amb el qual s'obri el XXI cicle de Concerts de Tardor: el concert de presentació de l'Orquestra Castell d'Alaquàs. Una aposta per la música a Alaquàs, un element distintiu i de qualitat que uneix voluntats i que posa en valor la riquesa cultural de la nostra ciutat.

Com cada any els concerts es realitzaran a llocs emblemàtics de la nostra població que tenen relació amb els nostre passat, present i futur històric i cultural, com ara són el Castell Palau i l’Auditori Nou.

Tots els ciutadans i ciutadanes estan invitats a participar en els Concerts de Tardor. A descobrir i aprendre sobre el nostre llegat musical més proper i a gaudir dels espais d’Alaquàs de la millor manera possible.